stanford-oval/wikipedia huggingface dataset:
Ukrainan kielioppi
Substantiivit > Luku

Lukuja ukrainassa on kaksi (yksikkö ja monikko) ja monikko määräytyy substantiivin päätteen mukaan:
|  | Yksikkö | Monikon pääte | Esim>  | Suomeksi |
| --- | --- | --- | --- | --- |
| Maskuliini | Ø | -и | вазон → вазони | ruukku |
| Maskuliini | -ь | -i | стілець → стілецi | tuoli |
| Feminiini | -a | -и | кімната → кімнати | huone |
| Feminiini | -я | -i | полиця → полицi | hylly |
| Neutri | -o | -a | ліжко → ліжкa | sänky |
| Neutri | -e | -я | яйце → яйця | kananmuna |
Substantiivit > Sijamuodot

Sijamuotoja ukrainassa on seitsemän: nominatiivi, genetiivi, datiivi, akkusatiivi, instrumentaali, lokatiivi (joskus myös nimellä prepositionaali) ja vokatiivi.
Sijamuotojen päätteet ja käyttökohteita:
|  | Esimerkkisana "sisko" | Käyttö |
| --- | --- | --- |
| Nominatiivi | сестра | lauseen subjekti |
| Genetiivi | сестри | omistusrakenteet, kieltolauseet, tietyt prepositiot |
| Datiivi | сестрі | epäsuora objekti |
| Akkusatiivi | сестру | suora objekti, tietyt prepositiot |
| Instrumentaali | сестрою | välineellisyys, tietyt prepositiot |
| Lokatiivi | сестрі | paikan ja suunnan ilmaukset, vaatiin aina preposition |
| Vokatiivi | cестро! | puhuttelu |
Pronominit > Persoonapronominit

Persoonapronomien subjektimuodot ovat seuraavat:
|  | Yksikkö | Monikko |
| --- | --- | --- |
| I pers. | я | ми |
| II pers. | ти | ви |
| III pers. | він (m.) вoнa (f.) вoнo (n.) | вони |
Adjektiivit

Adjektiivi taipuu myös suvussa, luvussa ja sijaissa siihen liittyvän substantiivin mukaan.
Verbit

Aikamuotoja ukrainassa on kolme (preesens, preteriti ja futuuri) ja verbi taipuu tekijän luvun mukaan. Muiden slaavilaisten kielten tavoin verbeistä erotellaan imperfektiivinen ja perfektiivinen aspekti, joilla korvataan puuttuvia aikamuotoja.
Verbit jaetaan kolmeen luokkaan sen perusteella, miten ne taipuvat ja tämä näkyy monikon 3. persoonan päätteestä: I konjugaatiossa se on -уть/-ють, II konjugaatiossa -aть/-ять ja loput verbeistä ovat epäsäännöllisiä. Infinitiivin tunnus on yleensä -ти.
|  | грати: leikkiä (I konj> ) | бачити: nähdä (II konj> ) | їсти: syödä (eps> ) |
| --- | --- | --- | --- |
| yks. I pers. | граю | бачу | їм |
| yks. II pers. | граєш | бачиш | їсі |
| yks. III pers. | грає | бачить | їсть |
| mon. I pers. | граємо | бачимо | їмо |
| mon. II pers. | граєте | бачите | їсте |
| mon. III pers. | грають | бачать | їдять |
Numeraalit

Lukusanat 1–10 ukrainaksi:
| 1 | 2 | 3 | 4 | 5 | 6 | 7 | 8 | 9 | 10 |
| --- | --- | --- | --- | --- | --- | --- | --- | --- | --- |
| один | два | три | чотири | п’ять | шість | сім | вісім | дев’ять | десять |
Lauseoppi

Sanajärjestys on varsin vapaa, koska ukrainan substantiivit ja verbit taipuvat sen verran, että niistä selviää sanojen kieliopillinen merkitys. Perussanajärjestys on SVO. Kopulaa ei ukrainassa kielessä käytetä. Adjektiivi sijoittuu yleensä ennen substantiivia. Kieltosana sijoittuu lähtökohtaisesti verbin eteen.
Aiheesta muualla

Nettisivu ukrainan verbien taivutukseen
Porsche Supercup -kausi 2011

Porsche Supercup -kauden 2011 Span osakilpailu.
Porsche Mobil 1 Supercup -kausi 2011 oli Porsche Supercup sarjan 19. kausi. Kausi alkoi 8. toukokuuta Turkista ja päättyi 13. marraskuuta Abu Dhabiin.
Sarjan mestaruuden voitti toiseen kertaan saksalainen René Rast. Toiseksi sijoittui itävaltalainen Norbert Siedler ja kolmanneksi puolalainen Kuba Giermaziak.
Kilpailukalenteri

| Kisa | Sijainti | Rata | Päivä | Paalupaikka | Voittanut kuljettaja | Nopein kierros | Raportti |
| --- | --- | --- | --- | --- | --- | --- | --- |
| 1 |  Istanbul, Turkki | Istanbul Park | 8. toukokuuta |  Christian Engelhart |  Christian Engelhart |  Nick Tandy | Raportti |
| 2 |  Montmeló, Espanja | Circuit de Catalunya | 22. toukokuuta |  Sean Edwards |  Sean Edwards |  Nick Tandy | Raportti |
| 3 |  Monte Carlo, Monaco | Monacon katurata | 29. toukokuuta |  René Rast |  René Rast |  René Rast | Raportti |
| 4 |  Nürburg, Saksa | Nürburgring Nordschleife | 25. kesäkuuta |  Norbert Siedler |  René Rast |  René Rast | Raportti |
| 5 |  Silverstone, Iso-Britannia | Silverstone Circuit | 10. heinäkuuta |  René Rast |  René Rast |  Nick Tandy | Raportti |
| 6 |  Nürburg, Saksa | Nürburgring | 24. heinäkuuta |  Kuba Giermaziak |  René Rast |  Christian Engelhart | Raportti |
| 7 |  Mogyoród, Unkari | Hungaroring | 31. heinäkuuta |  Kévin Estre |  Kuba Giermaziak |  Sean Edwards | Raportti |
| 8 |  Spa, Belgia | Circuit de Spa-Francorchamps | 28. elokuuta |  Kuba Giermaziak |  Kuba Giermaziak |  Kuba Giermaziak | Raportti |
| 9 |  Monza, Italia | Autodromo Nazionale Monza | 11. syyskuuta |  Alessandro Balzan |  Kévin Estre |  Kévin Estre | Raportti |
| 10 |  Abu Dhabi, Arabiemiirikunnat | Yas Marina Circuit | 12. marraskuuta |  Kévin Estre |  Nick Tandy |  Nick Tandy | Raportti |
| 11 |  Abu Dhabi, Arabiemiirikunnat | Yas Marina Circuit | 13. marraskuuta |  René Rast |  René Rast |  René Rast | Raportti |
Käännös suomeksi
Kastilaitos

Kastilaitos on järjestelmä, jossa yhteiskunnan jäsenen aseman, toimintamahdollisuudet ja kulttuurin määrittää hänen syntyperänsä. Termiä käytetään nykyisin etenkin intialaisesta yhteiskuntajärjestelmästä ja -normistosta. Termin alkuperä on portugalin kielen sanassa casta ('rotu, laji'). Vuonna 2004 Unicef arvioi, että maailmassa 250 miljoonaa ihmistä kokee syrjintää, koska kuuluu alhaiseen kastiin. Kastilaitos on voimissaan laajoilla alueilla Aasiassa ja osissa Afrikkaa.
Kastilaitos Intiassa

Intialaisessa kastijärjestelmässä yhteiskunta on jaettu neljään pääkastiin eli varnaan: bramiineihin (tai brahmaani, oppineita, jotka ovat perehtyneet pyhiin kirjoituksiin, opettajia ja pappeja), kshatriyoihin (sotureita, joiden tehtävänä oli puolustaa maata), vaišyoihin (kauppiaat) ja šudriin (maanviljelijöitä ja käsityöläisiä). Neljän kastin ulkopuolelle jäävät kastittomat, jotka ovat kaikkien neljän pääkastin alapuolella ja jotka tekevät kaikkein vähiten arvostettuja töitä.
Varna-kastijärjestelmän rinnalla ja siihen sekoittuneena Intiassa ovat jatit. Jateja on tuhansia ja ne ovat eräänlaisia ammattikiltoja ja alakasteja. Kaikkien viiden ryhmän ihmiset kuuluvat johonkin jatiin.
Alun perin Intian kastijärjestelmä oli melko joustava ja salli tiettyä liikkumavaraa kastien välillä kunkin yksilön kykyjen ja toiveiden mukaisesti, mutta ajan myötä se kangistui.
Kastilaitos yhdistetään hindulaisuuteen, mutta myös muiden Intian uskontojen sisällä on varnoja ja jateja vastaavia yhteiskuntaluokkia.
Hindulainen perinne antaa seuraavan selityksen kastien alkuperälle: Brahma päätti luomisen yhteydessä maailman asukkaista, jotka saavat alkuperänsä hänen omasta ruumiistaan. Sen mukaisesti hänen suustaan ​​tuli ensin brahmiini (pappi), jolle hän uskoi Veda-kirjat, oikeasta käsivarresta ​​tuli kshatriya (soturi) ja hänen vasemmasta kädestään soturin vaimo. Hänen reitensä tuottivat vaisyoiat ​(kauppiaat) ja viimein hänen jaloistaan tuli sudri (maanviljelijät ja käsityöläiset).
Aiheesta muualla

Kuvia tai muita tiedostoja aiheesta Kastilaitos Wikimedia Commonsissa
Marian taivaaseenottaminen

Tizian, Marian taivaaseenottaminen, 1516–1518.
Neitsyt Marian kuvatyypit
Annunziata * Apokalyptinen madonna * Conceptio immaculata * Itämaan tietäjät * Maestà * Marian taivaaseenottaminen * Mater dolorosa * Pietà * Sacra conversazione *  Suojaviittamadonna
Marian taivaaseenottaminen (lat. Assumptio Mariae) on katolisen kirkon dogmi, jonka mukaan Neitsyt Maria otettiin elämänsä päätteeksi sieluineen ruumiineen taivaaseen. Dogmin muotoili paavi Pius XII, jonka hän antoi 1. marraskuuta 1950 ex cathedra. Marian taivaaseenottamisen juhlapäivää vietetään 15. elokuuta samaan aikaan ortodoksien Marian kuolonuneen nukkumisen päivänä.
Montana-luokka

| Montana-luokka |
| --- | --- |
 USS Montanan pienoismalli
Tekniset tiedot
Uppouma:  65 000 t (normaali) 70 500 t täysi
Pituus:  noin 281 m
Leveys:  noin 37 m
Syväys:  11 m
Koneteho:  4 × 43 000 shp (128MW)
Propulsio:  höyryturbiinia, 4 potkuria
Nopeus:  28 solmua (52 km/h) max
Miehistöä:  2 150
Aseistus
Meritorjunta:  4 × kolmiputkista 16" (406 mm) tykkiä (16-50 Mark 7) tykkitornia 10 × kaksiputkista 5" (127 mm) tykkiä (5-54 Mark 45)
Ilmatorjunta:  8 × neliputkista 40 millimetrin ilmatorjuntakonetykkiä 20 × yksiputkista 20 millimetrin ilmatorjuntakonetykkiä
Montana-luokan piti olla Yhdysvaltain laivaston viiden taistelulaivan muodostama alusluokka, jonka alukset olisivat olleet aikaisempaa Iowa-luokkaa suurempia, raskaammin aseistettuja ja panssaroituja. Tämä olisi tehnyt niistä myös hitaampia.
Viidelle alukselle myönnettiin 19. heinäkuuta 1941 rahoitus, mutta niiden valmistamista hidastettiin huhtikuussa 1942 annetulla presidentin ohjeella vetoamalla teräspulaan. Amiraalineuvosto totesi suurten taistelulaivojen ajan olevan ohi ja peruutti 21. heinäkuuta 1943 tilaukset. Laivasto keskittyi taistelulaivojen sijasta lentotukialuksiin.
Luokan alukset olisivat olleet kooltaan lähes keisarillisen Japanin laivaston Yamato-luokan taistelulaivojen kokoisia. Se oli Yhdysvaltain laivaston ainoa taistelulaivaluokka, jota ei ollut suunniteltu mahtumaan Panaman kanavaan.
Suunnitellut alukset

USS Montana (BB-67)
USS Ohio (BB-68)
USS Maine (BB-69)
USS New Hampshire (BB-70)
USS Louisiana (BB-71)
Triviaa

aiemmin USS Montanaksi piti nimetä taistelulaiva BB-51, mutta tämä alus peruttiin. Luokan peruunnuttua Montana jäi ainoaksi "vanhaksi" osavaltioksi, joka ei saanut nimikkolaivaa suuresta sotalaivasta.
Paavin bulla

Paavi Urbanus VIII:n bulla, 1637, joka on sinetöity lyijybullalla.
Paavin bulla on roomalais-katolisen kirkon paavin julkaisema tietyn tyyppinen asiakirja. Nimitys on peräisin bullasta, joka kiinnitettiin loppuun aitouden julkaisemiseksi
Alkujaan paavin bullia oli erilaisia julkisia asiakirjoja, mutta 1400-luvulta alkaen niitä julkaistiin vain virallisissa tai juhlallisissa tilanteissa.
Perhesynnit

| Perhesynnit> Family Sins |
| --- | --- |

Ohjaaja:  Jerrold Freedman
Käsikirjoittaja:  George Rubino
Tuottaja:  Mel A. Bishop
Säveltäjä:  Elizabeth Swados
Kuvaaja:  Denis C. Lewiston
Leikkaaja:  David Berlatsky
Pääosat:   James Farentino  Jill Eikenberry  Andrew Bednarski 
Valmistustiedot
Valmistusmaa:  Yhdysvallat
Tuotantoyhtiö:  Republic Pictures Corporation
Ensi-ilta:  1987
Kesto:  100 min
Alkuperäiskieli:  englanti
Aiheesta muualla
IMDb 
Elonet
AllMovie
Infobox OKNimi-testi OK: 
Perhesynnit (Family Sins) on yhdysvaltalainen Jerrold Freedmanin ohjaama draamaelokuva vuodelta 1987. Se on tragedia ydinperheestä, 
jonka 13-vuotias poika saa isältä vähemmän rakkautta kuin puolta nuorempi pikkuveli.
Video-oppaassa vuodelta 1995 Sam Inkinen antoi elokuvan Suomessa julkaistulle VHS-kasettiversiolle kaksi tähteä viidestä, joka teoksen mukaan vastaa sanallista arviota ”keskinkertainen”.
Augustinolaiset

Augustinolaisten tunnus.
Augustinolaisiin kuuluu useita katolisia sääntökuntia, joista osa on tarkoitettu miehille ja osa naisille. Augustinolaisuus on saanut nimensä Pyhästä Augustinuksesta, joka kuoli vuonna 430. Yhteistä sääntökunnille on eläminen Augustinuksen ohjeiden mukaan. Augustinuksella oli kiistaa donatolaisten ja Pelagiuksen kanssa. Myös augustinolaisilla oli kiistaa semipelagiolaisten Caesariuksen kanssa. Augustinolaisten aatemaailmaan kuuluivat perisyntioppi ja eräänlainen luonnonuskonto.
Eräs maailman tunnetuimpia augustinolaisia on Martti Luther. Augustinolaisluostari oli aiemmin muun muassa Eibingenin luostari.
Mozarabialainen messu

Toledon katedraali.
Mozarabialainen messu (muita käytettyjä nimityksiä ovat vanhaespanjalainen liturgia ja visigoottien liturgia) on katolisessa kirkossa käytössä oleva jumalanpalveluskaava. Se on eräs vanhimmista nykyään käytössä olevista messukaavoista. Se on kehittynyt nykyiseen muotoonsa 1500-luvulla, mutta kaava on pääpiirteissään sama kuin jo 600-luvulla arabien valloittamassa Espanjassa käytössä ollut messujärjestys. "Mozarabialaiset" oli nimitys, jota Iberian niemimaan vallanneet arabit käyttivät alueen kristityistä asukkaista.
Mozarabialaisessa messussa on samat pääosat kuin roomalaisessa messussa yleensäkin, mutta se on tätä laajempi. Siinä on muotoja ja rukouksia, jotka ovat peräisin jakamattoman kirkon ajoilta ja jotka sittemmin ovat hävinneet Rooman kirkon liturgiasta, mutta jotka ovat käytössä itäisten ortodoksisten kirkkojen liturgioissa. Idän kirkkojen liturgioista tuttu on esimerkiksi Trishagion-rukous (Pyhä Jumala, Pyhä väkevä, Pyhä kuolematon) sekä uskontunnustuksen sijoittaminen ehtoollisliturgian yhteyteen. Myös neitsyt Marialle osoitettujen hymnien ja rukousten suuri määrä yhdistää mozarabialaista liturgiaa Idän kirkkoihin. Mozarabialainen hetkirukousperinne on säilyttänyt liturgisia elementtejä jakamattoman kirkon ajalta.
Mozarabialainen liturgia oli aiemmin laajalle levinnyt Iberian niemimaalla. Se kuului niihin vanhoihin liturgioihin, joiden viettämisen Trenton kirkolliskokous salli. Suuri osa Espanjan seurakunnista siirtyi kuitenkin viettämään tridentiinistä messua muun katolisen maailman kanssa. Nykyään mozarabialaista messua vietetään joka päivä Toledon katedraalin sakramenttikappelissa (joka tunnetaan myös nimellä mozarabialainen kappeli). Toledon vanhan kaupungin seurakunnista mozarabialainen messu on viikoittaisessa käytössä vielä kahdessa, ja kaikki kaupungin kirkon viettävät messua sen mukaan Marian ilmestyspäivänä 25. maaliskuuta ja pyhän Ildefonson muistopäivänä 23. tammikuuta. Salamancassa mozarabialaista messua vietetään säännöllisesti Talaveran kappelissa, ja muuallakin Espanjassa sitä vietetään satunnaisesti. Paavi Johannes Paavali II vietti sitä kahdesti vieraillessaan Espanjassa 1999 ja 2000.
Vaikka mozarabialaista messua käytetään nykyään harvoin, se on kiinnostava ennen muuta liturgian historian kannalta.
Porvoon museo

| Porvoon museo |
| --- | --- |

Tyyppi:  Alueellinen vastuumuseo, kulttuurihistoriallinen museo 
Sijainti:  Vanha Raatihuone ja Holmin talo
Perustettu:  1897
Ylläpitäjä:  Porvoon museoyhdistys
Johtaja:  Johanna Lehto-Vahtera
Kotisivut:  porvoonmuseo.fi 
Koordinaatit:  60°23′46″N, 25°39′29″E
 fiPorvoon museo 
    
Porvoon museo on vuonna 1897 perustettu Itä-Uudenmaan alueellinen vastuumuseo, joka toimii 1764 valmistuneen Porvoon raatihuoneen tiloissa. Sen omistaa oma yhdistys, kun yleensä vastuumuseot omistaa kaupunki.
Historia

Porvoon museo sai alkunsa, kun Borgå Museiföreningin (Porvoon museoyhdistys) perusti vuonna 1896 museon, jolle Porvoon kaupunki luovutti sen käyttöön tarpeettomaksi käyneen huonokuntoisen raatihuoneen, joka oli jo päätetty purkaa. Toukokuussa 1896 toimintansa aloittanut yhdistys järjesti esinekeräyksen, joka loi pohjan seuraavan vuoden tammikuussa avatun museon kokoelmille. Itä-Uudenmaan maakuntamuseoksi Porvoon museo nimettiin vuonna 1982 ja vuonna 2020 uuden museolain myötä alueelliseksi vastuumuseoksi. Sen omistaa edelleen Porvoon museoyhdistys, mutta taloudellisesti museota ylläpitää Porvoon kaupunki.
Rakennukset ja näyttelyt

Porvoon museolla on kaksi perusnäyttelyä, jotka sijaitsevat Vanhalla Raatihuoneella sekä 1763 valmistuneessa Holmin talossa. Raatihuoneen perusnäyttely esittelee Porvoon historiaa sekä Itä-Uudenmaan menneisyyttä jääkaudelta aina 1700-luvulle saakka. Lisäksi raatihuoneella on esillä kaupungissa syntyneiden Albert Edelfeltin sekä Ville Vallgrenin töitä. Holmin taloon puolestaan on sisustettu varakkaan 1700-luvun porvoolaisen kauppiaan koti. Lisäksi museon hallintaan kuuluu Porvoon empirekaupunginosassa sijaitseva J. L. Runebergin koti, joka esittelee kansallisrunoilija Johan Ludvig Runebergin ja hänen perheensä elämää 1800-luvulla.
Aiheesta muualla

Kuvia tai muita tiedostoja aiheesta Porvoon museo Wikimedia Commonsissa
Uudenmaan museo-opas (Arkistoitu – Internet Archive)
Porvoon museo (Arkistoitu – Internet Archive) Museot.fi
| n k Perustiedot Wikidatassa: Porvoon museo (Q18346682)ohje |
| --- | --- |
esiintymä kohteesta: alueellinen vastuumuseo, kulttuurihistoriallinen museo
valtio: Suomi
sijaitsee hallinnollisessa alueyksikössä: Porvoo
katuosoite: Raatihuoneenkatu 21
koordinaatit: 60°24′N 25°40′E﻿ / ﻿60.4°N 25.66°E﻿ / 60.4; 25.66
Infowars.com

| Infowars> com |
| --- | --- |

Verkkosivusto:  www.infowars.com
Slogan:  There's a war on for your mind! You Are The Resistance!
Kaupallinen:  kyllä
Tyyppi:  verkkosivusto, radio, teräväpiirtotelevisio, verkkokauppa
Rekisteröinti:  7. maaliskuuta 1999
Kielet:  englanti
Omistaja:  Free Speech Systems LLC
Luonut:  Alex Jones, Paul Joseph Watson, Steve Watson, Kit Daniels, Rob Dew, Lee Ann Mcadoo, Millie Weaver, Owen Shroyer, Jerome Corsi, David Knight, Adan Salazar, Mikael Thalen, Jon Rappoport, Shepard Ambellas
Avattu:  7. maaliskuuta 1999
Nykyinen tila:  suljettu
Infowars.com oli yhdysvaltalainen äärioikeistolaisia salaliittoteorioita ja valeuutisia levittävä verkkosivusto, jonka omisti Alex Jones. Vuoden 2018 tammikuussa eri verkkosivustojen kävijätietoja mittaavan Alexa Internetin mukaan Infowars.com-sivustolla oli 4,6 miljonaa erillistä kävijää kuukaudessa, kun taas Quantcastin mukaan erillisiä kävijöitä oli 3,7 miljoonaa.
Ennen Yhdysvaltain vuoden 2016 presidentinvaaleja sivusto tuki Donald Trumpia ja hänen vaaliteemojaan. Presidenttiehdokas Trump oli sivun tuottamalla Alex Jones Show'n radio- ja televisio-ohjelman vieraana ennen vaaleja.
Satiirilehti The Onion osti Infowars.comin konkurssihuutokaupasta, mutta kauppa on lykkääntynyt myöhemmäksi.
Sivuston julkaisemia väitteitä

Infowars.com on muun muassa kertonut ihmisten epäilleen ulkoavaruuden olioiden laskeutuneen Floridaan ja väittänyt ennen Yhdysvaltain vuoden 2016 presidentinvaaleja, että Donald Trumpin vastaehdokas Hillary Clintonin pyöritti avustajiensa kanssa lapsiprostituutiorinkiä Ping Pong Comet -nimisessä pizzeriassa. Alex Jones itse on kertonut valtamedian valehtelevan hänestä jatkuvasti ja tästä väitetystä ulkoavaruuden olioiden maininnan nauhoitteesta, jossa hän niin väittää, tarjoavansa 100 000 dollaria sen lähettäjälle. Pizzagate-nimisen, alun perin 4chanista levinneen salaliittoteorian seurauksena Ping Pong Cometin työntekijöitä uhkailtiin ja 28-vuotias pohjoiscarolinalainen mies teki sinne aseellisen hyökkäyksen.
Aiheesta muualla

Verkkosivut (englanniksi)
PrEP

HIV:n torjuntaan käytettäviä Truvada -lääketabletteja.
HIV:n torjuntaan käytetyn PrEP-lääkityksen lupaprosessit eri valtioissa. Tilanne vuodelta 2017.
  Hyväksytty
  Selvitys suunniteltu tai käynnissä
  Selvitys päättynyt
  Selvitystä ei suunnitteilla
  Ei tietoa
Yhdistyneessä kuningaskunnassa vain Skotlanti on hyväksynyt käytön.
PrEP (pre-exposure prophylaxis, altistusta edeltävä estohoito) tarkoittaa lääkkeiden käyttämistä tartuntaa ennaltaehkäisevänä lääkehoitona. Yleensä menetelmällä tarkoitetaan ennen mahdollista altistumista HI-virukselle otettavaa ennaltaehkäisevää lääkitystä, jonka tarkoituksena on estää HIV:n tarttuminen. Ih­minen, jol­la ei ole tar­tuntaa, käyt­tää anti­ret­ro­vi­raa­lisia HIV-lääk­keitä säännöl­li­sesti oman tartun­ta­ris­kinsä pienen­tä­mi­seksi jo en­nen tilanteita, joissa voi altistua HIV-tartunnalle.
Ensimmäisiä lääkkeitä, jotka hyväksyttiin HIV-tartunnan ennaltaehkäisyyn, oli emtrisitabiiniä ja tenofoviiriä sisältävä Truvada. Sen on hyväksynyt muun muassa Yhdysvaltain lääkeviranomainen (FDA). Suomessa myydään alkuperäistuotetta ja toukokuusta 2019 alkaen myös rinnakkaisvalmisteita. Ennen tätä rinnakkaisvalmisteita saattoi Suomeen tilata muualta Euroopan unionista tai Euroopan talousalueelta lääkärin antamalla eurooppalaisella lääkemääräyksellä.
Kaikissa ryhmissä päivittäinen HIV-tartuntaa estävä lääkitys on mahdollinen. Päivittäinen lääkitys suojaa riippumatta riskialttiin seksuaalisen kanssakäymisen yleisyydestä. Lisäksi miehillä, jotka harrastavat seksiä miesten kanssa on varmuudella havaittu lääkityksen toimivan myös käytettynä tarpeen mukaisesti. Tällöin lääkettä otetaan kaksi tablettia 2–24 tuntia ennen seksiyhteyttä, yksi tabletti päivittäin niin kauan kuin kontakteja on, ja vielä yksi tabletti päivässä kahden päivän ajan kontaktien päättymisen jälkeen. HIV-ehkäisyyn tarkoitettu PrEP-lääkitys ei suojaa muilta sairauksilta, joten kondomin käyttö on suositeltavaa.
Maailman terveysjärjestö ja Euroopan tautienehkäisy- ja -valvontakeskus suosittelevat PrEP:in käyttöä riskiryhmille. Suomessa Terveyden ja hyvinvoinnin laitoksen mukaan riskiryhmiä ovat miesten välistä seksiä harrastavat miehet, pistämällä huumeita käyttävät, vangit, seksityöläiset sekä eräät maahanmuuttajat ja matkailijat. Terveyden ja hyvinvoinnin laitoksen ohjeen mukaan hoidosta päättää lääkäri. Kohteena kyseisen ohjeen mukaan ovat erityisesti miesten välistä seksiä harrastavat miehet, koska heillä lääkityksen toimivuudesta on kiistatonta näyttöä, mutta myös muille riskiryhmille voidaan määrätä lääkitys. Suomessa PrEP-lääkitys on 1. heinäkuuta 2021 alkaen ollut ilmaista.
PrEP:iä ei käytetä tartunnan jälkihoitoon. HIV:n jälkihoitoon käytetään PEP-lääkitystä, joka saattaa estää tartunnan, jos se hoito aloitetaan suositellun 72 tunnin sisällä. Suomessa PEP-lääkityksen voi saada sairaalasta.
Aiheesta muualla

PrEp-lääkitys: Uutta hivin ennaltaehkäisyssä Hivpoint.fi.  28.5.2015. Arkistoitu 19.2.2017. Viitattu 20.2.2017.
H-pilleri Ylioppilaslehti.  6.2.2015.
Kielisyrjintä

Amerikkalaista nationalistista propagandaa vuonna 1918: "Me olemme amerikkalaisia. Puhu amerikan kieltä täällä"
Kielisyrjintä, myös lingvisismi, on kielen tai sen variantin perusteella tapahtuvaa syrjintää. Tähän liittyvät vaikkapa ennakkoluulot tiettyä kieliryhmää kohtaan.
Termin ”lingvisismi” (engl. linguicism) kehitti suomalainen kielitieteilijä Tove Skutnabb-Kangas 1980-luvun puolessa välissä ja määritteli sen olevan ”ideologioita ja rakenteita, joita käytetään oikeuttamaan, toteuttamaan ja jäljittelemään epätasa-arvoinen vallan ja resurssien jako eri ryhmien välillä kieleen perustuen”.
Myös yksinomaan äidinkielisten puhujien keskuudessa esiintyy toisinaan kielisyrjintää esimerkiksi jotain tiettyä aksenttia kohtaan. Yhdysvalloissa voidaan esimerkiksi tietoisesti pyrkiä välttämään newyorkilaista aksenttia tai Kaliforniaan muuttanut texasilainen näyttelijä saattaa pyrkiä puhumaan englantia sanfransiscolaisella aksentilla..
Suomessa

Suomessa kielisyrjintä on ollut lailla kiellettyä vuodesta 2016 lähtien. Samana vuonna julkaistiin Åbo Akademin ja oikeusministeriön toteuttama Kielibarometri, jonka mukaan 45 prosenttia suomenruotsalaisista koki tulleensa syrjityksi kielensä takia. 40 prosenttia ruotsinkielisistä oli sitä mieltä, että asenteet muita kieliä puhuvia kohtaan ovat muuttuneet kielteisemmiksi. Suomenkielisten vastaajien keskuudessa tilanne oli päinvastainen: yli 50 prosenttia oli sitä mieltä, että asenteet ovat muuttuneet positiivisempaan suuntaan..
Saamelaislasten koulukodeissa saamelaiskielten käytöstä rangaistiin, vaikka suomalaistamispolitiikka ei koskaan ollut virallista.
Muualla maailmassa > Englannin kieli ja sen ylivalta

Englannin kielen laajan käytön vuoksi siihen liitetään monia ennakkoluuloja, ja ihmiset suosivat sellaista englantia, joka kuulostaa yksikielisen maan valkoisen asukkaan puhumalta. Esimerkiksi Nigeriassa ja Singaporessa, joissa kummassakin englanti on virallinen kieli, ihmiset pyrkivät puhumaan englantia brittiläisellä, amerikkalaisella tai australialaisella aksentilla, koska siihen liitetään ylenpalttisen positiivinen asenne. Afrikkalaisten, aasialaisten ja lähi-itäläisten puhumaa englantia sen sijaan karsastetaan..
Vuonna 2010 Helsingin yliopiston maatalous-metsätieteellisestä tiedekunnasta tehtiin kantelu, kun tiedekunta linjasi, että kurssien opetuskieli on englanti, mikäli kurssilla olisi yksikin vieraskielinen opiskelija. Professori Auli Hakulinen otti samassa yhteydessä kantaa yliopiston nimien kääntämiseen sanoen, että pelkkä englannin kielen käyttö ei nosta opetuksen ja tutkimuksen tasoa.
Muualla maailmassa > Ruotsinsuomalaiset

Ruotsinsuomalaisten keskuudessa suomen kielen käytön kieltäminen joissakin kouluissa on aiheuttanut närää, joka eskaloitui vuonna 2020 siihen, että joukko vanhempia haastoi Ruotsin valtion oikeuteen kielisyrjinnästä. Euroopan neuvosto on kehottanut Ruotsia kieltämään kielisyrjinnän lailla, mutta maan hallitus ei ole suhtautunut tähän kovinkaan myötämielisesti.